PATVIRTINTA

 Švenčionėlių lopšelio-darželio „Vyturėlis“

 direktoriaus 2017 m. lapkričio 3 d.

 įsakymu Nr. V-54

**ŠVENČIONĖLIŲ lopšelis-darželis „vYTURĖLIS“**

**RESPUBLIKINIO ikimokyklinio IR PRIEŠMOKYKLINIO ugdymo kūrybinių darbų iš antrinių žaliavų projekto „SNAIGių puota“ nuostatai**

**I. BENDROSIOS NUOSTATOS**

 1. Ikimokyklinio ugdymo įstaigų kūrybinių darbų iš antrinių žaliavų projekto „Snaigių puota“ nuostatai reglamentuoja parodos tikslus, uždavinius, dalyvius, organizavimo tvarką, darbų vertinimą ir autorių apdovanojimą.

2. Projekto nuostatai skelbiami Švenčionėlių lopšelio-darželio „Vyturėlis“ internetinėje svetainėje [http://www.svencioneliuvyturelis.lt](http://www.svencioneliuvyturelis.lt/)

3. Kūrybinių darbų iš antrinių žaliavų projektą organizuoja Švenčionėlių lopšelis-darželis „Vyturėlis“.

**II. PARODOS TIKSLAI IR UŽDAVINIAI**

4. Projekto tikslas – atskleisti, padėti suvokti, jog antrinių žaliavų panaudojimas padeda saugoti gamtos išteklius, švarią aplinką, kuri daro didžiulę įtaką žmonių sveikatai, skatinti ikimokyklinio ir priešmokyklinio ugdymo įstaigų bendradarbiavimą ir kūrybiškumą.

5. Uždaviniai:

 5.1. Padėti pažinti supančią aplinką, gamtą, meną, skatinti dalyvauti kūrybinėje

 veikloje ir atskleisti save, kaip potencialų kūrėją.

 5.2. Populiarinti tradicines ir šiuolaikiškas kūrybinių darbų kūrimo galimybes.

 5.3. Skatinti vaikus ir pedagogus, pademonstruoti savo išradingumą, kūrybiškumą, bei saviraišką. Improvizuoti, lavinti smulkiąją motoriką, bendravimą, bendradarbiavimą su tėvais.

 5.4. Bendradarbiauti su šalies pedagogais, siekiant rezultatyvumo.

**III. DALYVIAI**

 6. Projekte kviečiami dalyvauti Lietuvos Respublikos ikimokyklinio ir priešmokyklinio ugdymo pedagogai, ugdytiniai bei jų tėveliai.

**IV.ORGANIZAVIMO TVARKA**

7. Antrinių žaliavų darbų projektas vyksta nuo 2017 m. lapkričio 6 iki gruodžio 5 dienos.

8. Projekto dalyvis (ikimokyklinio ir priešmokyklinio ugdymo įstaiga) gali pristatyti neribotą kiekį pagamintų snaigių.

9. Reikalavimai eksponuojamiems darbams:

9.1. Snaigės dizainas, medžiagos pasirenkami savo nuožiūra;

9.2. Antrinių žaliavų panaudojimo idėjos gali būti pagamintos, išpildytos įvairia technika ir naudojant įvairias antrines žaliavas. Tinkamos naudoti visos antrinės žaliavos (pvz. popierius, plastikas, metalinės skardinės ir kiti nenaudojami daiktai), išskyrus pavojingas atliekas (cheminėmis medžiagomis užterštos pakuotės ir medžiagos, buitinės chemijos produktai ir kt.);

9.3. Antrinių žaliavų snaigė neturi būti didesnė negu 30 centimetrų;

9.4. Prie kiekvienos snaigės turi būti pritvirtinta parodos dalyvio kortelė (priedas Nr.1) (~5x~8 cm) užpildyta kompiuteriu, kurioje pateikiama informacija apie autoriaus/-ių vardą ir pavardę, ikimokyklinio – priešmokyklinio ugdymo įstaigos pavadinimą.

10. Dalyvių registracijos paraišką (priedas Nr.2) siųsti iki lapkričio 17 d. elektroniniu paštu: svencioneliai.vyturelis@gmail.com. Daugiau informacijos teirautis telefonu (8 387) 33331.

11. Darbai turi būti pristatyti į Švenčionėlių lopšelį-darželį „Vyturėlis“, esantį adresu Ateities g. 50, Švenčionėliai, Švenčionių r., LT- 18215 iki gruodžio 5 d. imtinai.

12. Projekto ,,Snaigių puota‘‘ atidarymas – gruodžio 6 d. Švenčionėlių lopšelio-darželio „Vyturėlis“ salėje.

**V. DARBŲ VERTINIMAS IR APDOVANOJIMAI**

13. Projektą kuruos Švenčionėlių lopšelio-darželio „Vyturėlis“ direktoriaus įsakymu sudaryta komisija (4 asmenys).

14. Visos antrinių žaliavų kūrybinių darbų projekte dalyvaujančios ikimokyklinio ugdymo įstaigos bus informuojamos apie parodos organizavimą elektroniniu paštu.

15. Darbų vertinimo kriterijai: originalumas, meniškumas, estetiškumas, šiuolaikiškumas.

16. Originaliausių darbų autoriai bus apdovanoti padėkos raštais, prizais.

17. Padėkos bus pristatytos į projekte dalyvavusias ikimokyklinio ugdymo įstaigas.

18. Projekto nuotraukos bus talpinamos Švenčionėlių lopšelio-darželio „Vyturėlis“ internetiniame tinklapyje.

**VI. BAIGIAMOSIOS NUOSTATOS**

19. Projekte dalyvaujančių ikimokyklinio ir priešmokyklinio ugdymo įstaigų darbai nebus grąžinami.

20. Atsiradus nenumatytiems atvejams, kūrybinių darbų projekto organizatoriai pasilieka teisę keisti projekto nuostatas.

21. Projektui darbus pateikusios ikimokyklinio ir priešmokyklinio ugdymo įstaigos sutinka su šiomis sąlygomis.

22. Kūrybinių darbų projekto koordinatorės: direktoriaus pavaduotoja ugdymui Rima Paškonienė, ikimokyklinio ugdymo auklėtoja Svetlana Varno, ikimokyklinio ugdymo auklėtoja metodininkė Ivona Martinkėnienė, ikimokyklinio ugdymo auklėtoja metodinikė Birutė Račinskienė tel. (8 387) 33331, el. paštas: svencioneliai.vyturelis@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**RESPUBLIKINio ikimokyklinio IR PRIEŠMOKYKLINIO ugdymo kūrybinių darbų iš antrinių žaliavų projekto „SNAIGių puota“**

DALYVIO KORTELĖ

|  |  |
| --- | --- |
| Vardas, pavardė, amžius |  |
| Įstaigos pavadinimas |  |
| Įstaigos adresas |  |
| El. paštas |  |

Priedas Nr.2

**RESPUBLIKINio ikimokyklinio IR PRIEŠMOKYKLINIO ugdymo kūrybinių darbų iš antrinių žaliavų projekto „SNAIGių puota“**

DALYVIO PARAIŠKA

|  |  |  |  |
| --- | --- | --- | --- |
| Ugdymo įstaigos pavadinimas | Adresas | Dalyvaujantys pedagogai (vardas, pavardė, kvalifikacinė kategorija) | Kontaktai(El. paštas, telefonas) |
|  |  |  |  |

Paraišką užpildė:

Pareigos, vardas, pavardė...............................................................................................................

Atsiųsti elektroniniu paštu: svencioneliai.vyturelis@gmail.com, iki 2017 -11-17